**Arutlev töötuba *(deliberative workshop)***

Arutlevat töötuba saab korraldada vaid avalikkuse, kodanikuühiskonna või otsustajate kaasamiseks aga selle meetodi abil võib kaasata otsustamisse ka laia ringi erinevaid huvirühmi. Viimasel juhul võib kasutada kahte või enamat moderaatorit, kelle juhtimisel erinevad rühmad aruteludega eraldi alustavad ning kes toovad tuua päeva lõpuks kogu grupi kokku. See aitab ennetada probleeme, mis võivad tekkida enesekindluse ja võimu ebaühtlase jaotumisega gruppide vahel.

**Mis see on?**

Arutlevad töötoad on protsess, mis toob inimesed kokku, et rääkida läbi olulisemad teemad ning on enamasti disainitud ja juhitud sõltumatu moderaatori poolt. Enamasti korraldatakse neid *offline*, kuid saab korraldada ka veebipõhiselt.

**Millal on meetod sobilik?**

* aitab osalistel mõista ja osaleda ka siis kui neil on erinevad vaated, arvamused ja kogemused; viib lõpuks parema otsuseni
* aitab osalistel arendada uusi suhteid ning parandada omavahelist mõistmist
* annab otsustajatele informatsiooni, miks osalejad on otsustanud üht või teistmoodi ning millised kaalutlused on seisukohtade kujunemisel olnud olulisemad

**Ei ole sobilik:**

* avalikkusele põhjalikuma info andmisel, seda teeb väga hästi näiteks kodanike kohus
* otsustajad kutsuvad kaasarääkijad enda juurde, mis võib jätta osa inimesi otsustamisest kõrvale. Seega ei sobi neile, kel on vähe aega
* hoolimata moderaatorite heast tööst ja parimatest kavatsustest võivad osa inimesi ebaühtlase võimu jaotumise tõttu kõrvale jääda

**Eelarve ja ajaraam**

Tavaliselt märkimisväärselt oavam ja kiirem kui kodanikekohtud. Täpne eelarve ja ajaraam sõltuvad asjaoludest nagu näiteks värbamismeetodid, vajalike töötubade pikkus ning arv.

**Kodanike kohus *(citizens’ jury)***

**Mis see on?**

Nagu ka tavapärane kohtuistung, toob protsess väikese hulga inimesi kokku arutelule ning enne kui otsustatakse lahenduse või soovituse üle esitatakse detailsed tõendusmaterjalid. Kohtu “liikmed” valitakse kas nii, et nad esindaksid parimal moel kohalikku elanikkonda või juhuvalimi kaudu.

**Millal on meetod sobilik?**

* Konsensuse või selge edasiliikumise otsustamiseks konkreetsel teemal
* Võimaldab osalejatel süübida tõenditesse ja põhjalikesse detailidesse
* Võimaldab otsustajatel mõista mõtlemisprotsesse ja järelduste/soovituste argumente
* Pakub laiemale avalikkusele legitiimse otsuse

**Ei ole sobilik:**

* jõukamate, ajahädas, paindumatu tööajaga elanike kaasamisel, mistõttu ei pruugi kohus saada esinduslik
* suure hulga inimeste kaasamisel
* esitatud informatsioon ja ekspertide tähelepanekud võivad mõjutada “kohtunike” otsust

**Eelarve ja ajaraam**

Nõuab küllalt suurt eelarvet ja ajavaru, et värvata osalejad ning töötada välja kõrge kvaliteediga materjalid, et osalejatel oleks mille pealt otsuseid teha. Viimase maksumus sõltub palju sellest, kui palju infot ja materjale on kaasajal endal juba olemas.

**Pop-up demokraatia *(pop-up democracy)***

**Mis see on?**

Pop-up demokraatia viitab kõigile selistele tehnikatele, mis kasutavad ajutisi, kohapõhiseid meetodeid inimeste kaasamiseks. Näiteid võib tuua stendidest ostukeskustes või siis mobiilsetest kaasamisbussidest (enamasti kohtades, kus inimesed käivad niikuinii – näiteks perekeskused).

**Millal on meetod sobilik?**

* Jõuab paljude inimesteni, kuna minnakse sinna, kus inimesed niikuinii käivad (selle asemel, et oodata, et nad tuleksid sinu juurde) ning lihtsa ja lühiajalise loomu tõttu
* jõuab samadel põhjustel paljude erinevate inimesteni
* meetodi abil saab teada inimeste otsereaktsioonid ja/või eelarvamused ideede ja teemade kohta

**Ei ole sobilik:**

* sügavamaks aruteluks, kus inimestel on vaja uut infot enda jaoks töödelda, kaaluda erinevaid lahendusi ning mõtestada teiste kogemusi
* informeeritud arvamuste kogumiseks
* esindusliku valimi kaasamiseks, sest ei ole võimalik kontrollida kes osalema satub

**Eelarve ja ajaraam**

Sõltub suuresti kasutatud meetodist mis, positiivselt vaadates, tähendab paindlikkust kohandada meetod vastavalt rahalistele võimalustele. Üldiselt on meetod aga küllaltki vähenõudlik, ajaraam sõltub sellest, kui palju aega kulub vajalike materjalide väljatöötamisele ning läbirääkimistele lubade saamiseks, et väljavalitud paikades inimestega rääkida.

**Kogukonna meistrid *(community champions)***

**Mis see on?**

Kogukonnaliikmete koolitamine selleks, et nad viiksid ise kogukonnas läbi vajaliku kaasamise. Enamasti kaasatakse valitud kogukonnaliikmed sellisel juhul ka kaasamisprotsessi disainimisse, eelkõige oskavad nad anda olulist infot sellest, millist keelt kasutada, milliseid kommunikatsioonikanaleid kasutada ja kuidas küsida küsimusi nii, et inimesed annaksid vajalikku infot.

**Millal on meetod sobilik?**

* nende inimeste julgustamiseks, kes tavaliselt pelgavad ette astuda ja osaleda
* inimeste julgustamiseks, et nad räägiskid teemadest otse ja avatult, sest kogukonnakaaslast usaldatakse rohkem kui ametnikke või poliitikuid
* kindlustamiseks, et kaasamisprotsess arvestab kogukonna olemust ja selle toimemehhanisme
* kogukonnaliidrite oskuste arendamiseks

**Ei ole sobilik:**

* kaasamise kvaliteedikontrolli võimaldamiseks, kuna ametnikud ei ole tavaliselt ise kohal, kui kaasamistegevused aset leiavad
* inimeste kokkutoomiseks erinevate vaadete ja kogemuste jagamise eesmärgil
* kogukonnaliidreid kasutatakse enamasti informeerimiseks, või siis erinevate arvamuste kogumiseks

**Eelarve ja ajaraam**

Üldjuhul väga ajanõudlik, kuna nõuab koolitamist ning kogukonnaliidrite nõustamist protsessi kestel. Samuti nõuab aega koondatud informatsiooni analüüsimine. Kui aga jätta tööjõukulud välja, siis rohkem kulusid üldjuhul ei nõua.